**JAUNIMO REIKALŲ AGENTŪROS**

**TARPTAUTINĖS JAUNIMO POLITIKOS SKYRIAUS**

**SPECIALISTO PAREIGYBĖ**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

Darbuotojas, einantis šias pareigas, turi atitikti šiuos specialius reikalavimus:

turėti aukštąjį universitetinį arba jam prilygintą verslo ir viešosios vadybos mokslų krypčių grupės išsilavinimą (bakalauro kvalifikacinį laipsnį);

turėti darbo patirtes apskaitos ar administravimo srityje;

mokėti anglų kalbą ne žemesniu nei pažengusio vartotojo lygmens B2 lygiu.

**ŠIAS PAREIGAS EINANČIO DARBUOTOJO FUNKCIJOS**

Šias pareigas einantis darbuotojas vykdo šias funkcijas:

Atlieka „Erasmus+“ ir „Europos solidarumo korpusas“ programų projektų tarpinių ir galutinių ataskaitų vertinimą;

Atlieka patikras veiklos metu, patikras po veiklos, dokumentų ir sistemines patikras „Erasmus+“ ir „Europos solidarumo korpusas“ programų projektus vykdančiose organizacijose;

Konsultuoja galimus ir esamus „Erasmus+“ ir „Europos solidarumo korpusas“ programų pareiškėjus projektų finansų valdymo klausimais;

Bendradarbiauja suvedant visą reikiamą informaciją į programų administravimo duomenų bazes ir reikiamus Europos Komisijos IT įrankius;

Pagal kompetenciją dalyvauja renginiuose, susijusiuose su ES programų jaunimui pristatymu ir vykdymu;

Skyriaus vedėjo pavedimu vykdo kitus nenuolatinio pobūdžio pavedimus, kad būtų pasiekti Skyriaus veiklos tikslai.